O **departamento de Atlántida** é un dos 18 departamentos que conforman a República de Honduras.

Está localizado no sector setentrional do país. Limita polo norte co mar Caribe, onde se acha o departamento de Islas de la Bahía; polo sur co departamento de Yoro; polo leste co departamento de Colón e polo oeste co departamento de Cortés.

Ten como cabeceira departamental a cidade portuaria de La Ceiba, a terceira cidade máis importante do Estado, despois de Tegucigalpa e San Pedro Sula.

Historia
--------

O departamento foi creado oficialmente en 1902, desde territorios pertencentes a Colón, Cortés e Yoro. Durante 1910 a poboación do departamento era de 11.370 habitantes, destacando a localidade de La Ceiba, debido a que ademais de ser a capital, contaba cunha gran poboación activa.

Xeografía
---------

Río San Juan, no municipio de Arizona.
Atlántida presenta dúas rexións diferenciadas, unha cha e outra montañosa. A primeira esténdese a carón da costa caribeña, formando amplas praias, e ten como accidente costeiro máis notable a Baía de Tela, cuxos extremos son as puntas Sal, no oeste, e Izopo, no leste. A rexión montañosa comprende a Serra Nombre de Dios, onde se alza o Pico Bonito, o punto máis alto do departamento.

O clima é tropical chuvioso na chaira costeira, e o sistema hidrolóxico esta conformado polos ríos Ulúa, Leán, Cangrejal, Danto, Cuero, Salado, Papaloteca e San Juan.

Demografía
----------

A poboación do departamento, a pesar da importante concentración urbana en La Ceiba, é maioritariamente rural. A poboación dominante é ladino e conta na costa con varias comunidades garífunas.

A principal fonte de ingresos do departamento é a agricultura, a industria e o comercio, estes últimos concentrados principalmente en La Ceiba. Tamén cabe destacar a minería non metálica e a crecente industria do turismo.

O departamento tamén conta cunha óptima rede vial, que inclúe estradas pavimentadas, ferrocarril, os portos de La Ceiba e Tela, e o Aeroporto Internacional de Golosón en La Ceiba.

### Educación

O departamento de Atlántida ten unha taxa de analfabetismo do 14,2 e unha media de 5,2 anos de estudo.

Municipios
----------


|  |
| --- |
| **Municipios do departamento de Atlántida** |
|  |
| **No.** | **Municipio** | **Cabeceira** | **Poboación** (2001) |
| 1 | Arizona | Arizona | 19.660 |
| 2 | El Porvenir | El Porvenir | 14.437 |
| 3 | Esparta | Esparta | 15.486 |
| 4 | Jutiapa | Jutiapa | 27.472 |
| 5 | La Ceiba | La Ceiba | 127.590 |
| 6 | La Masica | La Masica | 22.682 |
| 7 | San Francisco | San Francisco | 10.683 |
| 8 | Tela | Tela | 77.031 |

Notas
-----

1. ↑  "Información sobre a educación no Censo de 2001" (PDF). Arquivado dende o orixinal (PDF) o 22 de novembro de 2009. Consultado o 17 de maio de 2010.
2. ↑  "Censo de 2001 por localidades". Arquivado dende o orixinal o 09 de xuño de 2007. Consultado o 17 de maio de 2010.

Véxase tamén
------------

| * v
* c
* e
Departamentos de Honduras |
| --- |
| 
* Atlántida
* Choluteca
* Colón
* Comayagua
* Copán
* Cortés
* El Paraíso
* Francisco Morazán
* Gracias a Dios
* Intibucá
* Islas de la Bahía
* La Paz
* Lempira
* Ocotepeque
* Olancho
* Santa Bárbara
* Valle
* Yoro

 |

|  |  |
| --- | --- |
| Control de autoridades | 
* Wd: Q622619
* GEC: 0005963
* GeoNames: 3615027
* MusicBrainz: ID
* OSM: 4627386
* TGN: 1000512

 |